ROZHODNUTIE KOMISIE
z 27. septembra 2004,
ktorým sa mení a dopĺňa rozhodnutie Komisie 2004/145/ES, pokiaľ ide o finančnú pomoc pre referenčné laboratórium spoločenstva v oblasti veterinárneho verejného zdravia (biologické riziká) v Spojenom kráľovstve na rok 2004
(oznámené pod číslom K(2004) 3547)
(Iba anglický text je autentický)
(2004/667/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na rozhodnutie Rady 90/424/EHS z 26. júna 1990 o výdavkoch vo veterinárnej oblasti (1), najmä článok 28 ods. 2,
keďže:
(1)
Rozhodnutie Komisie 2004/145/ES z 12. februára 2004 o finančnej pomoci spoločenstva pre pôsobenie niektorých referenčných laboratórií spoločenstva v oblasti veterinárneho verejného zdravia (biologické riziká) na rok 2004 (2) udeľuje finančnú pomoc spoločenstva takýmto laboratóriám na vykonávanie niektorých funkcií a povinností.
(2)
Ako súčasť každoročného pracovného programu na rok 2003 vyvinulo referenčné laboratórium spoločenstva (CRL) pre TSEs vo Weybridge v Spojenom kráľovstve na báze analýzy výsledkov monitorovacieho programu BSE spoločenstva jednotný prístup k počiatočnému a pokračujúcemu vyhodnocovaniu krajiny podľa situácie BSE, ktorý zahrňuje epidemiologický model na posúdenie výsledkov monitorovania BSE jednotlivých krajín.
(3)
Pre odborníkov z členských štátov by sa mal zorganizovať seminár, aby odborníci členských štátov mali možnosť poučiť sa o používaní tohto modelu. Vzhľadom na zložitosť modelu a potrebu skúseností z oblasti štatistiky aj veterinárnej epidemiológie by sa z každého členského štátu mali pozvať dvaja odborníci. V počiatočnej fáze bude prípadne potrebná odborná pomoc zo strany CRL, keď členské štáty budú používať model na posudzovanie ich vlastných dozorných programov dohľadu. Preto by sa finančná pomoc spoločenstva pre ročný pracovný plán CRL mala zvýšiť tak, aby pokryl dodatočné náklady na takýto seminár a odbornú pomoc.
(4)
Mali by sa uplatňovať pravidlá určené v nariadení Komisie (ES) č. 156/2004 z 29. januára 2004 o finančnej pomoci spoločenstva pre referenčné laboratóriá spoločenstva podľa článku 28 rozhodnutia 90/424/EHS (3).
(5)
Rozhodnutie 2004/145/ES by sa malo preto zmeniť a doplniť.
(6)
Opatrenia určené týmto rozhodnutím sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Rozhodnutie 2004/145/ES sa mení a dopĺňa takto:
1.
Článok 6, odsek 2 sa nahrádza takto:
„2. Finančná pomoc uvedená v odseku 1 sa rovná maximálne 417 000 EUR pre obdobie od 1. januára 2004 do 31. decembra 2004.“
2.
Článok 6, odsek 3 sa nahrádza takto:
„3. Finančná pomoc spoločenstva na organizovanie technických seminárov sa rovná maximálne 105 000 EUR. Podľa článku 4 nariadenia (ES) č. 156/2004 a laboratórium uvedené v odseku 1 je výnimočne oprávnené žiadať o finančnú pomoc na účasť na jeho seminároch až pre 50 účastníkov.“
Článok 2
Toto rozhodnutie je adresované Spojenému kráľovstvu Veľkej Británie a Severného Írska.
V Bruseli 27. septembra 2004